Mientres a industrialización en o sieglo XIX a ciudat d'Hamburgo creixió prou y se i construyoron a-saber-las zonas verdas. Alavez, en l'anyo 1901, o Senato y o Parlamento decidioron mercar o soto de Sierichschen y os terrenos mugants ta construyir un parque ta a ciudat. Se creyó un comité d'o Senato y en 1908 se fació un concurso publico ta o disenyo d'o parque, encara que no se consiguió plegar en garra cabo. En chinero de 1909 o incheniero Sperber presento por encargo d'o Senato dos prochectos que, seguntes o resultato d'o concurso, representaban a primera d'ellas una opción pinturesca d'atractivo paisachistico y l'atra una variant estrictament cheometrica.